44. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ  ΕΡΓΩΝ Αριθ. Α. 84232 της 9/17 Σεπτ. 1966 (ΦΕΚ Β'  579) Περί αυξήσεως των παρά του ΤΣΜΕΔΕ παρεχομένων συντάξεων. Έχοντες υπ' όψιν: 1.Τας διατάξεις του Νόμ. 19/1944 "περί εξουσιοδοτήσεως του Υπουργού των Οικονομικών όπως προβαίνη εις αναπροσαρμογήν των φορολογικών συντελεστών. 2.Το υπ' αριθ. 2102/20.7.1966 έγγραφον της Νομισματικής Επιτροπής καθ' ο εξακολουθεί ισχύουσα η κατά την υπ' αριθ. 918/3.5.1955 συνεδρίασιν αυτής ληφθείσα απόφασις, αφορώσα την αναπροσαρμογήν των παρεχομένων υπό των διαφόρων Ασφαλιστικών Ταμείων συντάξεων κλπ. και διαλαμβανομένη εις το προς το Υπουργείον Οικονομικών υπ' αριθ. 14786/16.5.1955 έγγραφόν της. 3.Την υπ' αριθ. 54/20.1.1966 απόφασιν του Διοικητικού Συμβουλίου του Ταμείου Συντάξεων Μηχανικών και Εργοληπτών Δημοσίων Έργων, αποφασίζομεν: Αυξάνομεν από 1ης Ιουλ. 1966 απάσας τας υπό του Ταμείου Συντάξεων Μηχανικών και Εργοληπτών Δημοσίων Έργων καταβαλλομένας νυν συμφώνως τη υπ' αριθ. Α. 91777/27.12.1965 αποφάσει ημών συντάξεις εις τους συνταξιούχους αυτού κατά ποσοστόν 20% εν γένει, υπό τας προϋποθέσεις της εν τω σκεπτικώ της παρούσης μνημονευομένης αποφάσεως της Νομισματικής Επιτροπής. Ειδικώτερον αι κατά τα ανωτέρω αυξανόμεναι συντάξεις εν ουδεμιά περίπτωσει δύνανται να υπερβώσι το ανώτερον όριον των υπό του Ι.Κ.Α. παρεχομένων αντιστοίχων συντάξεων. Η παρούσα δημοσιευθήτω δια της Εφημερίδος της Κυβερνήσεως. Δυνάμει του Ν.Δ. 465/1970 (τομ. 15Β1 σελ. 18,0039) ηυξήθησαν από 1/1/1970 κατά 10% αι καταβαλλόμεναι συντάξεις ή μηνιαία περιοδικά βοηθήματα. 